Opšrūs

Apie kaimą žr. Barsukai (kaimas).

Opšrūs arba barsukai (Meles) – kiauninių šeimos plėriųjų žinduolių gentis.

 Paplitimas 
Opšrūs paplitę visoje Europoje, išskyrus jos šiaurinius pakraščius, Azijoje, išskyrus jos šiaurines ir pietines dalis, Japonijos salyne.

 Opšrų genties rūšys 
Opšrų genties rūšys tarp biologų nebuvo daug diskutuota bei apie jų kilmę ir evoliuciją iki šiol žinoma nedaug. Gentyje išskirtos 3, o naujausiais tyrinėjimais linkstama manyti, kad egzistuoja 4 rūšysInferring the evolutionary history of Meles species: A bayesian approach from multilocus data . Iš fosilijų išskiriamos dar 4 rūšys, gyvenusios dabartinės Europos teritorijoje. Visose rūšyse už pateles jų patinėliai didesni ir sunkesni. Tarp rūšių morfologiniai skirtumai labai menki, tad anksčiau visos šios rūšys buvo laikomos vienos opšrų (Meles meles) rūšies porūšiais – Meles meles meles, Meles meles canescens, Meles meles leucurus, Meles meles anakuma.

 Europinis opšrus 
Paplitę Europoje, įskaitant Lietuvą, maždaug iki Volgos upės. Stambiausia opšrų genties rūšis.
 Kūno ilgis: 64–88 cm
 Uodegos ilgis: 11–18 cm
 Vidutinis svoris: 7–14 kg, rečiau iki 17 kg

 Kaukazinis opšrus 
Kaukaziniai opšrūs paplitę Mažojoje Azijoje, Kaukaze, Libane, Sirijos šiaurės vakaruose, Irako šiaurės rytuose, Irano ir Afganistano šiaurinėse dalyse. Dėl jų statuso, kaip atskiros rūšies, tarp tyrinėtojų vyksta diskusijos, dalis jų mano, kad tai tik europinių opšrų (Meles meles canescens) porūšis, bet pagal naujausius atliktus tyrinėjimus – išskiriami kaip atskira rūšis (Meles canescens)The taxonomic status of badgers (Mammalia, Mustelidae) from Southwest Asia based on cranial morphometrics, with the redescription of Meles canescens.

 Azijinis opšrus 
Azijiniai opšrūs paplitę Europoje maždaug į rytus nuo Volgos upės, visoje Azijoje, išskyrus jos šiaurines ir pietines dalis, nuo Uralo kalnų į rytus, iki Rytų Kinijos jūros. Jie šiek tiek smulkesni už europinių opšrų rūšį:
 Kūno ilgis: 50–70 cm
 Uodegos ilgis: 13–20 cm
 Vidutinis svoris: 3,5–9 kg

 Japoninis opšrus 
Tarp išlikusių rūšių, tai smulkiausia rūšis.
 Kūno ilgis: 58–83 cm
 Uodegos ilgis: 14–20 cm
 Vidutinis svoris: 4–8 kg

 † Meles hollitzeri 
Meles hollitzeri yra išnykusi rūšis, gyvenusi Europoje, kuri žinoma iš ankstyvojo pleistoceno fosilijų, kurios rastos Žemutinės Austrijos žemės Bad Deutsch-Altenburg miestelyje, esančiame pačioje rytinėje Austrijos dalyje, ir Vokietijos Tiuringijos žemės Untermaßfeld savivaldybėje.

 † Meles thorali 
Meles thoraliHow the Badger Became (Taxon of the Week: Meles thorali) By Christopher Taylor at 8/10/2009 žinomas tik iš vėlyvojo pleistoceno fosilijų, rastų pietvakarių Prancūzijos Dromo departamento Saint-Vallier miestelyje ir rytų Azerbaidžano Binagadžio rajone. Prie skruostų turėjo didelius dantis. Tai buvo tarpinė rūšis tarp europinių ir japoninių opšrų. Spėjama, kad iš jų ir yra kilę dabartinės dvi rūšys.

 † Meles iberica 
Meles iberica Meles iberica n. sp., a new Eurasian badger (Mammalia, Carnivora, Mustelidae) from Fonelas P-1 (Plio-Pleistocene boundary, Guadix Basin, Granada, Spain). Alfonso Arribas∗, Guiomar Garrido žinomas iš Ispanijos Andalūzijos regiono Granados Cuenca de Guadix vietovėje rastų plioceno ir pleistoceno epochų fosilijų.

 † Meles dimitrius 
Meles dimitrius rūšies fosilijos iš vėlyvojo plioceno bei ankstyvojo pleistoceno epochų, rastų Graikijoje.

 Etimologija 
Kiauninių šeimos žvėrelį opšrų arba opšrą, opšrį, barsuką (Meles), latvių kalboje atitinka žodis âpsis, prūsų kalboje – ābzdus bei wūbzdushttp://wirdeins.prusai.org/ . Lietuviškas žodis opšrus, latviškas atitikmuo âpsis, prūsiškas ābzdus, wūbzdus – kitose indoeuropiečių kalbose atitikmenų neturi. Žodis opšrus mėginamas sieti su ápaḥ ‘darbas, veikimas’, lotyniškai – opus reiškia darbasetimologija.baltnexus.lt / Lietuvių kalbos etimologinio žodyno duomenų bazė.

Istoriniais laikais į lietuvių kalbą per lenkų ar rytų slavų kalbas atėjo tiurkų kalbų skolinys – barsukas (барсу́к). Turkiškai, kazachiškai, karačiajų-balkarų kalba opšraus atitikmuo yra borsuk, totoriškai – Бурсык (bursyk, barsyk), čagatajiškai – bursuk, azerbaidžaniečių kalba – porsuq. Tiurkų kalbose šis žodis reiškia pilkas (pagal pilką kailio spalvą)enc-dic.com / Барсук, dic.academic.ru / барсук.

 Šaltiniai 

Kategorija:Kiauniniai